நீல் வாக்னர்

நீல் வாக்னர்(Neil Wagner, பிறப்பு: 13 மார்ச் 1986) என்பவர் தென்னாப்பிரிக்காவில் பிறந்த நியூசிலாந்து தேர்வுத் துடுப்பாட்டக்காரர் ஆவார். வலது-கை மிதவேகப் பந்துவீச்சாளரான இவர் பன்னாட்டுப் போட்டிகளில் நியூசிலாந்து அணிக்காகவும் உள்ளூர்ப் போட்டிகளில் நார்த்தர்ன் டிஸ்ட்ரிக்ஸ் அணிக்காகவும் விளையாடி வருகிறார். நியூசிலாந்து அணிக்காக 2012ஆம் ஆண்டு மேற்கிந்தியத் தீவுகளுக்கு எதிரான தேர்வுப் போட்டியில் அறிமுகமானார்.

உலக சாதனை
6 ஏப்ரல் 2011இல் வெல்லிங்டன் அணிக்கு எதிரான போட்டியில் தனது 4 பந்துகளில் 4 மட்டையாளர்களை வீழ்த்தினார். தொடர்ந்து அதே நிறைவின் 6வது பந்தில் மற்றொரு மட்டையாளரையும் வீழ்த்தினார். இவ்வாறு ஒரே நிறைவின் 6 பந்துகளில் 5 மட்டையாளர்களை வீழ்த்தி முதல் தரத் துடுப்பாட்ட வரலாற்றில் புதிய உலக சாதனையைப் பதிவு செய்தார். அவரது இந்தச் சாதனை இன்றுவரை முறியடிக்கப்படாமல் உள்ளது.

மேற்கோள்கள்

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1986 பிறப்புகள்